Hierdie kothuisie is teen die rand van die dorp geleë wat bydra tot die stilte en kalmte wat so goed en broodnodig vir ons gejaagde siele is. Dankie die gemaklike aanslag en die kommunikasie vooraf. Die Stal sien ons beslis weer!
Die Stal bied goeie oornagverblyf as jy in 'n motor reis. Vir ons wat met 'n motorfiets reis is dit ietwat te ver van die dorp se eetplekke en winkels af. Nogsteeds sal ek dit aanbeveel, dit was steeds 'n goeie rus.
'n Lekker plaasgevoel in 'n stil deel van die dorp. Dit is stapafstand van alles. Die eenheid is netjies en goed toegerus vir lekker bly. Sal weer kom en vir langer bly!
Baie mooi en netjies en met 'n lekker plattelandse atmosfeer. Die ligging aan die kant van die dorp laat mens voel of jy op 'n plaas is. 'n Baie spesiale verrassing was die heerlike piesangbrood wat vir ons gewag het!